Diari Oficial de la Generalitat Valenciana


Sumari del DOGV 7924, del 24-11-2016 (2016/9296)

RESOLUCIÓ de 27 d'octubre de 2016, de la Direcció General d'Habitatge, Rehabilitació i Regeneració Urbana, per la qual es concedeixen i denenguen ajudes, convocades per mitjà de la Resolució de 19 de maig de 2016, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2016 les ajudes per al suport a la implantació de l'informe d'avaluació de l'edifici en els termes establits per al programa en l'Ordre 7/2015, de 24 de març.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7924

Data del DOGV
:   24-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9296


Data del document
:   27-10-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

RESOLUCIÓ de 27 d'octubre de 2016, de la Direcció General d'Habitatge, Rehabilitació i Regeneració Urbana, per la qual es concedeixen i denenguen ajudes, convocades per mitjà de la Resolució de 19 de maig de 2016, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2016 les ajudes per al suport a la implantació de l'informe d'avaluació de l'edifici en els termes establits per al programa en l'Ordre 7/2015, de 24 de març. [2016/9296]  
Vistes les sol·licituds presentades i vistos els antecedents que consten en la Direcció General d'Habitatge, Rehabilitació i Regeneració Urbana, resulten els següents  
  
Antecedents de fet  
1. La Resolució de 19 de maig de 2016, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2016 les ajudes per al suport a la implantació de l'informe d'avaluació de l'edifici, va ser publicada en el DOCV núm. 7790, de 25 de maig.  
Per a això s'ha habilitat a través de la resolució esmentada el procediment de concurrència competitiva a seguir, a què poden concórrer les comunitats de propietaris, agrupacions de comunitats de propietaris i persones propietàries úniques d'edificis, en els termes establits per al programa de suport a la implantació dels informes d'avaluació dels edificis en l'Orde 7/2015, de 24 de març (DOCV 7496, 31.03.2015).  
  
2. D'acord amb el que estableix l'apartat 4 de la Resolució de 19 de maig de 2016, el termini per a presentar les sol·licituds es va fixar en dos mesos, comptadors des de l'endemà de la publicació d'aquesta, per la qual cosa el dit termini es va iniciar el dia 26 de maig de 2016 i va finalitzar el dia 26 de juliol de 2016.  
3. Les sol·licituds donades d'alta ascendeixen a 712. Revisada la documentació presentada, requerits, si era el cas, aquells expedients que es trobaven incomplets i després de les comprovacions oportunes, hi ha 650 sol·licituds que han aportat la documentació completa, compleixen els requisits establits en la Resolució de 19 de maig de 2016, així com l'Orde 7/2015, de 24 de març, i es troben en disposició de ser ateses com estableixen les bases que regulen la convocatòria.   
  
4. Reunit l'òrgan col·legiat integrat pel subdirector general d'Habitatge i Regeneració Urbana, la cap de Secció de Regeneració Urbana, que actua en substitució del cap del Servei de Planificació Econòmica i Regeneració Urbana per designació de la directora general d'Habitatge, Rehabilitació i Regeneració Urbana, amb data 4 d'octubre de 2016; el cap del Servei de Rehabilitació; el cap del Servei de Coordinació d'Habitatge; els caps dels serveis territorials d'Habitatge i Rehabilitació d'Alacant i València, així com la directora territorial de la Conselleria d'Habitatge, Obres Públiques i Vertebració del Territori de Castelló, segons el que estableixen la base huitena de l'annex I de l'ordre referida i la Resolució de 4 d'agost de 2015, del director general d'Habitatge, Rehabilitació i Regeneració Urbana, per la qual s'assignen les competències de la direcció del Servei Territorial a la directora territorial de Castelló, les sol·licituds han sigut avaluades. Posteriorment, s'ha elaborat l'acta de la reunió i la proposta de resolució, que s'hi adjunten, en la qual es proposen les llistes dels sol·licitants que poden resultar beneficiaris de les ajudes, així com les de les sol·licituds per a les quals es proposa la desestimació.  
  
Fonaments de dret  
Competència. És competent per a resoldre la directora general d'Habitatge, Rehabilitació i Regeneració Urbana, d'acord amb el que estableixen l'apartat sisé de la Resolució de 19 de maig de 2016, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2016 les ajudes per al suport a la implantació de l'informe d'avaluació de l'edifici, i l'article 9 del Decret 159/2015, de 18 de setembre, del Consell, pel qual s'aprova el Reglament Orgànic i Funcional de la Conselleria d'Habitatge, Obres Públiques i Vertebració del Territori.  
Vista la proposta de Resolució de 19 d'octubre de 2016, la Llei 39/2015, d'1 d'octubre, del Procediment Administratiu Comú de les Administracions Públiques, i la resta de normativa de necessària i pertinent aplicació, RESOLC:  
  
Primer  
Concedir a càrrec de l'aplicació pressupostària 86.37.50.55246.05740 de la Línia T0304 Pla d'Habitatge les ajudes sol·licitades per a la implantació de l'informe d'avaluació dels edificis regulades en la Resolució de 19 de maig de 2016, de la Conselleria d'Habitatge, Obres Públiques i Vertebració del Territori, per un import de 201.839,06 € (dos-cents un mil huit-cents trenta-nou euros amb sis cèntims) als 650 (sis-cents cinquanta) expedients corresponents a les parts beneficiàries que han acreditat el compliment dels requisits i dels quals s'ha comprovat el compliment de les obligacions fiscals, tributàries i amb la Seguretat Social, que consten en la llista següent:  
  
De conformitat amb el que estableixen les bases de la convocatòria, les parts beneficiàries hauran de complir la resta de requisits, obligacions i responsabilitats indicades en les bases regulades per l'Ordre 7/2015, de 24 de març, així com en la Resolució de 19 de maig de 2016, i haurà d'aportar per a això la documentació que li siga requerida.   
  
  
Segon  
Desestimar les sol·licituds que s'esmenten a continuació per incomplir els requisits establits en les bases de la convocatòria. S'indica el motiu pel qual la sol·licitud ha sigut desestimada.  
  
  
Contra la present resolució, que posa fi a la via administrativa, cal interposar potestativament recurs de reposició davant de la consellera d'Habitatge, Obres Públiques i Vertebració del Territori, en el termini d'un mes, comptador des de l'endemà de la publicació, de conformitat amb el que estableixen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, o bé, directament recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació, de conformitat amb el que estableixen els articles 10, 14 i 46 de la Llei Reguladora de la Jurisdicció Contenciosa Administrativa.  
  
  
València, 27 d'octubre de 2016. La directora general d'Habitatge, Rehabilitació i Regeneració Urbana: Rebeca Torró Soler.